**- - ODLUKA O IZBORU NAJPOVOLJNIJEG PONUĐAČA –**

Broj: 05-04- 235-9 /21

Datum: 26.07.2021. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku iznesenu u Zapisniku broj 05-04-235-7/21 od 26.07.2021. godine, u postupku javne nabavke radova na održavanju propusta i mostova koji se nalazi na regionalnim cestama Tuzlanskog kantona LOT 2 -radovi na održavanju propusta i mostova - most 1, most 2, most 3, most 4, most 15, most 17, most 18, most 21 i most 22, direktor JU Direkcija regionalnih cesta TK je donio

**ODLUKU**

 **o izboru najpovoljnijeg ponuđača**

Član 1.

Prihvata se Preporuka Komisije za javne nabavke iznesena u Zapisniku broj: 05-04-235-7/21 od 26.07.2021. godine i ugovor za javnu nabavku radova na održavanju propusta i mostova koji se nalazi na regionalnim cestama Tuzlanskog kantona LOT 2 -radovi na održavanju propusta i mostova - most 1, most 2, most 3, most 4, most 15, most 17, most 18, most 21 i most 22, dodjeljuje se ponuđaču **d.o.o. Roading Gračanica** za ponuđenu cijenu od **121.495,50 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **d.o.o. Roading Gračanica**, u skladu sa članom 98.stav 2. tačka a) Zakona o javnim nabavkama BiH.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-235/21 od 07.07.2021. Javna nabavka je provedena putem otvorenog postupka.

Procijenjena vrijednost javne nabavke bez PDV-a je 144.675,00 KM i to:

LOT 1: radovi na održavanju propusta i mostova - most 7, most 8 i most 12, procijenjene vrijednosti od 23.135,00 KM

LOT 2: radovi na održavanju propusta i mostova - most 1, most 2, most 3, most 4, most 15, most 17, most 18, most 21 i most 22, procijenjene vrijednosti od 121.540,00 KM.

Obavještenje o nabavci broj: 997-1-3-46-3-49/21 objavljeno 08.07.2021. godine, Službeni glasnik BiH broj: 44/21.

Komisija za javnu nabavku imenovana je Rješenjem broj: 05-04-235-3/21 od 23.07.2021. godine. Komisija za javnu nabavku dostavila je dana 26.07.2021. godine Zapisnik o radu Komisije 05-04-235-7/21 u kojem je konstatovano sljedeće:

Komisija je pristupila analizi dostavljenih ponuda. Uvidom u priloženu dokumentaciju i suštinskom provjerom sadržaja i validnosti dokumentacije, Komisija je utvrdila da za LOT 1 -radovi na održavanju propusta i mostova - most 7, most 8 i most 12 nije pristigla niti jedna ponuda, dok je za LOT 2 -radovi na održavanju propusta i mostova - most 1, most 2, most 3, most 4, most 15, most 17, most 18, most 21 i most 22 pristigla jedna ponuda.

Tenderskom dokumentacijom za predmetnu javnu nabavku bilo je predviđeno provođenje e-aukcije, ali kako je blagovremeno zaprimljena i kvalifikovana jedna ponuda za LOT 2, a u skladu sa članom 3. stav 3. Pravilnika o uslovima i načinu korištenja e-aukcije („Službeni glasnik BiH“ broj: 66/16) Komisija je predložila ugovornom organu da okonča postupak dodijele ugovora bez održavanja e – aukcije.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda za LOT 2- 1;
* da je blagovremeno zaprimljena 1 ponuda za LOT 2;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila da ponuda ponuđača d.o.o. Roading Gračanica ispunjava uslove kvalifikacije propisane tenderskom dokumentacijom, u pravnom, tehničkom i ekonomskom smislu u okviru javne nabavke radova na održavanju propusta i mostova koji se nalazi na regionalnim cestama Tuzlanskog kantona LOT 2 -radovi na održavanju propusta i mostova - most 1, most 2, most 3, most 4, most 15, most 17, most 18, most 21 i most 22.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | d.o.o. Roading Gračanica | **121.495,50** | **100**  |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

 DIREKTOR:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva